钦定古今图书集成/理学汇编/经籍典/第139卷 > 《汉韩婴诗外传三》 > 《小明》
## 钦定古今图书集成/理学汇编/经籍典/第139卷 > 《汉韩婴诗外传三》 > 《小明》

正直者顺道而行，顺理而言，公平无私，不为安肆志，
不为危激行。昔卫献公出走，反国及郊，将班邑于从
者而后入。太史柳庄曰：“如皆守社稷，则孰负羇𦄌而
从？如皆从，则孰守社稷？君反国而有私也，无乃不可
乎？”于是不班也，柳庄正矣。　昔者卫大夫史鱼病且
死，谓其子曰：“我数言蘧伯玉之贤而不能进，弥子瑕
不”肖，而不能退。为人臣，生不能进贤而退不肖，死不
当治丧正堂，殡我于室足矣。卫君问其故，子以父言
闻。君造然，召蘧伯玉而贵之，而退。弥子瑕从殡于正
堂，成礼而后去。生以身谏，死以尸谏，可谓直矣。《诗》曰：
“靖共尔位，好是正直。”